แนวโน้มดัชนีเช้าแกว่งแคบ
นักวิเคราะห์ฯคาดตลาดหุ้นไทยเช้านี้น่าจะแกว่งตัวในกรอบแคบๆ-ยังมีความผันผวน ปัจจัยเวิลด์แบงก์ลดจีดีพี-รอติดตามแหล่งเงินทุน IMF
19 ม.ค. 2555

นักวิเคราะห์ฯคาดตลาดหุ้นไทยเช้านี้น่าจะแกว่งตัวในกรอบแคบๆ-ยังมีความผันผวน ปัจจัยเวิลด์แบงก์ลดจีดีพี-รอติดตามแหล่งเงินทุน IMF
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะเคลื่อนไหวในกรอบแคบๆและยังคงมีความผันผวน แม้จะมีปัจจัยบวกจากข่าวที่กองทุนการเงินระหว่างประเทศ (ไอเอ็มเอฟ) มีแผนที่จะเพิ่มทุนเพื่อเพิ่มศักยภาพในการปล่อยเงินกู้ให้กับประเทศต่างๆ และรับมือกับวิกฤตหนี้ แต่ก็ยังไม่มีความชัดเจนในเรื่องแหล่งที่มาของเงินทุนซึ่งก็ต้องรอติดตามต่อไป 
ประกอบกับยังมีปัจจัยกดดันจากการที่ธนาคารโลกได้ปรับลดคาดการณ์การขยายตัวของเศรษฐกิจโลกในปี 55 รวมทั้งราคาน้ำมันดิบในตลาดฯโลกที่เริ่มอ่อนตัวลง ขณะที่ตลาดหุ้นอื่นในภูมิภาคเช้านี้ส่วนใหญ่ปรับตัวขึ้นเล็กน้อย
พร้อมให้แนวรับ 1,044-1,045 จุด แนวต้าน 1,060 จุด